10/05/2010 | Administración LocalMunicipal
Santiago de Compostela
Concellarías de Benestar Social e Igualdade. Área de Acción Social
Convocatoria para a concesión de bolsas de comedor escolar para o alumnado dos centros docentes públicos e concertados de educación infantil (segundo ciclo) e de educación primaria obrigatoria do Concello de Santiago de Compostela

ANUNCIO A Xunta de Goberno Local, na sesión ordinaria do 27 de abril de 2010 adoptou o seguinte acordo: De conformidade coas competencias atribuídas ao municipio pola Lei 7/1985, do 2 de abril, reguladora das bases do réxime local, a Lei 5/1997, do 22 de xuño, de Administración Local de Galicia, a Lei 13/2008, do 3 de decembro, de servizos sociais de Galicia e a Lei 3/1997, do 9 de xuño, galega da familia, infancia e adolescencia, o Decreto 42/2000, do 7 de xaneiro, polo que se refunde a normativa reguladora vixente en materia de familia, infancia e adolescencia e o Decreto 406/2003, do 29 de outubro, polo que se modifica o Decreto 42/2000. Consonte o marco xurídico definido polo RD lexislativo 2/2004, do 5 de marzo, polo que se aproba o texto refundido da Lei reguladora das facendas locais, os preceptos básicos da Lei 38/2003, do 17 de novembro, xeral de subvencións e o seu regulamento e a Lei 9/2007, do 13 de xuño, de subvencións de Galicia, convócase a concesión de bolsas para comedor para o alumnado dos centros docentes públicos e privados concertados de educación infantil (segundo ciclo) e de educación primaria obrigatoria do Concello de Santiago de Compostela, por un importe de 70.000,00 €, dos cales 28.000,00 euros irán con cargo á partida orzamentaria 31300 48001/10 e os 42.000,00 euros restantes á partida orzamentaria correspondente do orzamento xeral do 2011. O obxecto da presente convocatoria é regular o procedemento para a concesión de bolsas de comedor ás familias do alumnado dos centros docentes públicos e privados concertados de educación infantil (segundo ciclo) e de educación primaria obrigatoria do Concello de Santiago, para o curso 2010/2011, de conformidade cos principios de publicidade, transparencia, concorrencia, obxectividade, igualdade e non discriminación. A súa finalidade é favorecer a integración socio-laboral dos pais, nais, titores ou persoas acolledoras e a inclusión social dos/as menores, apoiando á unidade familiar que, por escasez de recursos económicos, non poden facer fronte ao custo do servizo de comedor. As bolsas cubrirán o período comprendido entre setembro de 2010 e xuño de 2011 (ambos os dous incluídos) Terán a condición de beneficiarias as unidades familiares empadroadas no Concello de Santiago, con menores a cargo escolarizados nos centros públicos ou concertados do municipio, que cursen Educación Infantil (segundo ciclo) ou a Educación Primaria Obrigatoria, e que cumpran os seguintes requisitos: • Estar empradoadas e residir no Concello de Santiago de Compostela. Dito requisito comprobarase de oficio polo Departamento de Benestar Social • Convivir co/a menor ou menores para os que se solicita a bolsa. • Estar matriculado/a ou ter reserva de matrícula para o curso 2010/2011. • Contar con praza de comedor o/a menor ou menores, para os que se solicita a bolsa, de non ser así aínda que sexa concedida a axuda non se fará efectiva. • Autorizar ao Concello de Santiago para ingresar o importe das bolsas que, no seu caso, sexan concedidas na conta bancaria da entidade colaboradora correspondente. • Presentar a solicitude e documentación no prazo establecido nestas bases. • Acadar a puntuación mínima establecida no baremo para o acceso ao servizo de comedor escolar. • No caso de ter sido beneficiaria de bolsa de comedor escolar durante o curso pasado, ter satisfeito mensualmente a achega económica que correspondía abonar. • Estar ao corrente no cumprimento das obrigas tributarias e sociais. • Non estar incursa en ningunha das prohibicións establecidas no artigo 13 da Lei 38/2003, do 17 de novembro, xeral de subvencións. Os anteriores requisitos deberán reunirse ao término do prazo de presentación de solicitudes e manterse ao longo do curso escolar. En ningún caso poderán ser beneficiarios da bolsa os proxenitores que non teñan adxudicada a custodia do/a menor e os privados da súa patria potestade ou se a tutela ou garda está asumida por unha institución pública. Para os efectos destas bolsas, enténdese por unidade familiar: • A formada polos pais, nais, titores o persoas acolledoras, que convivan habitualmente cos/coas menores para os que solicita a bolsa. • Nos casos de separación legal, viuvez, familia monoparental ou unión de feito sen vínculo matrimonial, a formada polos respectivos titulares e os seus fillos e fillas, que convivan habitualmente. Son obrigas das unidades familiares beneficiarias das bolsas de comedor as seguintes: • Utilizar o servizo de comedor, salvo causa xustificada. • Comunicar coa debida antelación ao servizo de comedor, centro escolar e/ou á ANPA a/as ausencia/as dos/as menores que, por calquera causa xustificada se vaia producir, con indicación do/s día/s nos que terá lugar, no caso de non facelo, a familia beneficiaria deberá abonar o custo do servizo que corresponda aos días no que se produciron as ausencias e o Concello poderá revogar a bolsa de comedor. • Comunicar ao Departamento de Benestar Social calquera alteración das condicións que motivaron o outorgamento da bolsa. • Comunicar ao Departamento de Benestar Social as baixas no servizo de comedor. • Cumprir as normas establecidas no Regulamento interno para o servizo de comedor. • Abonar os pais, nais, titores ou persoas acolledoras a diferenza, de existir, entre o custo mensual do comedor e a bolsa concedida. • Estar ao corrente no cumprimento das obrigas tributarias e sociais. Serán entidades colaboradoras os centros docentes públicos e privados concertados de educación infantil (segundo ciclo) e de educación primaria obrigatoria, que xestionen directamente o servizo de comedor, así como as Asociacións de Nais e Pais (ANPAS) dos centros educativos que xestionen dito servizo de comedor dende a ANPA, nos termos previstos na Lei 38/2003, xeral de subvencións e na Lei 9/2007 de subvencións de Galicia. Ditos centros e Anpas asumen o compromiso de xestionar a aplicación dos fondos, consonte a súa finalidade, responsabilizándose de comunicar as baixas e os traslados do alumnado beneficiario ao Departamento de Benestar Social. Son obrigas das entidades colaboradoras as seguintes: • Garantir o servizo de comedor durante o curso escolar. • Destinar os fondos percibidos do Concello para sufragar os gastos do servizo de comedor. • Xustificar a entrega dos fondos percibidos ante o órgano concedente da subvención. • Encontrarse ao corrente no pagamento das súas obrigas tributarias e sociais. • Someterse ás actuacións de comprobacións que respecto da xestión dos devanditos fondos poida efectuar o órgano concedente, así como calquera outra de comprobación ou control financeiro que poidan realizar os órganos de control competentes, tanto estatais coma comunitarios, para o que se achegará canta información lle sexa requirida no exercicio das actuacións anteriores. As solicitudes formalizaranse segundo modelo normalizado que se inclúe neste documento, e que estará a disposición das persoas interesadas na Concellaría de Benestar Social, na Oficina de Atención ao Cidadán e na páxina web do Concello www.santiagodecompostela.org e presentaranse no Rexistro Xeral, rúa Presidente Salvador Allende, 2-4 ou nos Rexistros Auxiliares dos Centros Socioculturais do Ensanche e As Fontiñas, así como nos órganos sinalados no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, de 13 de xaneiro. Á solicitude deberá achegarse a seguinte documentación: • Fotocopia completa e compulsada do Libro de Familia ou do Libro de Familia Numerosa, se é o caso. • Fotocopia compulsada do DNI/NIE/PASAPORTE de todas as persoas maiores de 16 anos que formen parte da unidade familiar e, no caso de persoas estranxeiras, a tarxeta ou permiso de residencia. • Xustificante do centro escolar no que conste que o alumnado para o que se solicita a bolsa está matriculado ou ten reserva de praza no centro. • Xustificante do centro escolar ou da Anpa no que conste ter praza ou reserva de praza no comedor escolar, con indicación do prezo estimado para o curso 2010/2011. • Certificación ou declaración responsable de estar ao corrente no cumprimento das súas obrigas tributarias e coa Seguridade Social. • Xustificante de ingresos de todos os membros da unidade familiar maiores de 16 anos. No caso de que os maiores de 16 anos estean cursando estudos regrados presentarán certificado da matrícula. Os ingresos xustificaranse de conformidade co seguinte: - Fotocopia das tres últimas nóminas do ano 2010. - Fotocopias das tres últimas nóminas do ano 2010. - Fotocopia da declaración de patrimonio, ano 2008 (Xunta, Consellería de Economía e Facenda. - Fotocopia da Declaración da Renda Anual, ano 2008. - Pagamento á conta do IRPF do primeiro trimestre do ano 2010 para empresarios e profesionais (modelos 130 ou 131)  Pensionistas (xubilación, viuvedade, orfandade, non contributiva…) Certificación expedida polo órgano competente da cantidade anual percibida ou, no seu caso, certificado negativo emitido polo INSS correspondente ao ano 2010. - Fotocopia da tarxeta de demanda de emprego. - Certificado das prestacións do INEM dos tres últimos meses, se é demandante con prestación. - Vida laboral da Tesourería da Seguridade Social.  Perceptores de axudas públicas (Risga, axuda de integración do menor, prestación por fillo a cargo…) Certificado da contía mensual que perciben expedido polo órgano competente. - Copia da sentenza e convenio regulador. - Xustificantes das achegas económicas establecidas en dita sentenza ou, no seu defecto, denuncia por incumprimento da sentenza. - Fotocopia da resolución administrativa, pola que se formaliza o acollemento ou sentenza xudicial. - Certificado do organismo competente, no caso de recibir remuneración por dita situación, indicando a súa contía. No caso, de que algúns dos documentos requiridos non poidan presentarse por impedimentos legais ou administrativos, alleos ao solicitante, poderán substituirse, para a súa acreditación, por unha declaración de compromiso/xurada. As solicitudes presentaranse, no prazo de 15 días naturais, contados a partir do seguinte á publicación da convocatoria no Boletín Oficial da Provincia. No suposto de que as solicitudes de iniciación non cumpran os requisitos establecidos nestas bases ou a documentación presentada fose incompleta, o Departamento de Benestar Social publicará no taboleiro de anuncios da Concellaría de Benestar Social e na páxina web do Concello www.santiagodecompostela.org a relación de interesados que deberán emendar a súa solicitude, para que no prazo de 10 días corrixan a falta ou acheguen os documentos preceptivos, indicándose que, se non o fixeran, se considerará que desistiron das súas peticións, previa resolución que deberá ser ditada nos termos previstos no artigo 42 da Lei 30/92, do 26 de novembro, de réxime xurídico das administracións públicas e do procedemento administrativo común. As solicitudes valoraranse tendo en conta os aspectos sociais, laborais e económicos dos compoñentes da unidade familiar, que sumadas conformarán a puntuación final. A situación social do menor será acreditada, de ser o caso, mediante informe técnico emitido pola Unidade de Atención á Familia (UAF), e solicitado de oficio, cando se aprecien motivos de risco social, desamparo ou circunstancias que se consideren que poidan incidir na adecuada atención dos/as menores, coas seguintes valoracións: Enténdese por renda per cápita anual da unidade familiar, os ingresos netos anuais divididos polo número de membros da dita unidade. Adxudicaranse un total de 85 bolsas de comedor, cunha bonificación do 85% do custo mensual do comedor escolar, ás familias que obteñan maior puntuación, ata un máximo de 21 puntos. As familias que obteñan unha puntuación inferior a 12 puntos, non terán dereito á bolsa. En todo caso, a concesión das bolsas estará suxeita á existencia do crédito orzamentario correspondente. En caso de empate no número de puntos obtidos e para adxudicar a bolsa terase en conta a puntuación acadada nos seguintes criterios: 1. Situación familiar y laboral 2. Situación económica 3. Situación social del menor As familias que non fosen beneficiarias de bolsas por non acadar a puntuación necesaria quedarán en lista de agarda, que irá de maior a menor puntuación. Unha vez que se produza unha baixa, renuncia ou desistimento da bolsa concedida, esta será outorgada á familia en lista de agarda que teña maior puntuación, sempre que sexa superior a 12 puntos. As bolsas obxecto desta convocatoria tramitaranse en réxime de concorrencia competitiva, comparando as solicitudes presentadas e establecendo unha prelación entre elas, consonte os criterios de valoración establecidos nestas bases. A súa concesión corresponderá a unha Comisión Avaliadora, nomeada para tal efecto pola concelleira delegada de Benestar Social, entre o persoal dos diferentes servizos da Área de Acción Social, e da que formará parte o secretario xeral do Goberno municipal ou funcionario/a no que delegue. O/a secretario/a redactará a correspondente acta de cada sesión da comisión. O Departamento de Benestar Social será o órgano competente para a instrución do procedemento, que deberá verificar o cumprimento das condicións impostas nestas bases para adquirir a condición de beneficiaria, poderá pedir cantos informes estime necesarios para resolver e avaliará as solicitudes das bolsas de comedor, poñendo de manifesto os criterios utilizados, consonte os contidos nestas bases, e fará constar que da información que obra no seu poder se desprende que as beneficiarias cumpren os requisitos necesarios para acceder ás bolsas. Rematada a instrución do procedemento, o expediente remitiráselle á antedita Comisión de Avaliación, quen emitirá o seu informe, ao abeiro dos criterios fixados na base 10 desta convocatoria, e no que se concretará o resultado da avaliación. O órgano instrutor, á vista do expediente e do informe da antedita comisión, formulará a proposta de resolución que incluirá: a relación de todas as persoas solicitantes, os/as alumnos/as para os que se solicitan as bolsas, o centro ao que pertencen, o número de puntos acadados, o número de bolsas concedidas, no seu caso, e importe destas, coa indicación do seu estado de: concesión, denegación ou lista de agarda No caso de denegación, farase constar algún dos seguintes motivos: 1. Solicitude presentada fóra de prazo.2. Non aporta a documentación requirida.3. Non están empadroados.4. Non consta a convivencia co/a menor ou menores.5. Matriculado/a nun centro privado sen concerto.6. Ingresos superiores ao máximo establecido.7. O/a alumno/a non está matriculado.8. O centro non conta con servizo de comedor. A Xunta de Goberno Local ditará resolución motivada segundo o disposto nestas bases e consonte a proposta de resolución. O seu acordo porá fin á vía administrativa e publicarase, nos taboleiro de anuncios das Concellarías de Benestar Social e Igualdade e na páxina web do Concello. Dita publicación substituirá á notificación individual, nos termos que establecen os artigos 59.6 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo do disposto no artigo 61, relativo á indicación de notificacións e publicacións. O traslado de centro escolar ao longo do curso dentro do municipio non supón para o alumnado beneficiario a perda da bolsa, sempre e cando, no novo centro exista dispoñibilidade de praza. En todo caso, calquera incidencia sobrevida que se produza despois da convocatoria (cambio de centro escolar, renuncia.) resolverase pola Xunta de Goberno Local, previa presentación da solicitude e a documentación que acredite dita incidencia no Rexistro Xeral do Concello ou nos rexistros auxiliares dos Centros Socioculturais do Ensanche e As Fontiñas. A resolución das ditas incidencias terá efecto a partir do primeiro día do mes seguinte á presentación da solicitude, sempre que esta se produza nos primeiros quince días de cada mes. O Concello de Santiago abonará mensualmente as contías das bolsas concedidas ás entidades colaboradoras, previa autorización da nai/pai/titor/a ou persoa acolledora, no momento de formalizar a súa solicitude, debendo as familias beneficiarias abonar mensualmente a diferenza sobre o custo de comedor que lles corresponda, da forma que aquelas sinalen. A contía das bolsas de comedor pagarase a mes vencido á conta bancaria da entidade colaboradora (centro escolar ou Anpa). Unha vez finalizado o curso, a entidade colaboradora certificará a utilización do servizo de comedor durante todo ou parte do curso escolar, por parte do alumnado beneficiario, así como a aplicación dos fondos recibidos ao pago dos servizos de comedor e deberá presentalo antes do 1 de xullo de 2011 no Rexistro Xeral do Concello ou nos rexistros auxiliares dos Centros Socioculturais do Ensanche ou As Fontiñas 1. Procede a revogación das bolsas de comedor concedidas nos seguintes supostos: a) Incumprimento por parte do/a beneficiario/a da bolsa de calquera das obrigas, requisitos, condicións e demais circunstancias que motivaron o seu outorgamento. b) A ocultación de información se esta motivou a concesión da bolsa de comedor. c) A falla de asistencia inxustificada continuada e/ou intermitente ao centro escolar e ao comedor durante 15 días naturais. d) O incumprimento polo alumnado das normas establecidas, para o servizo de comedor, polo centro educativo ao que pertenza. Estas circunstancias darán lugar á revogación total ou parcial das cantidades percibidas máis os correspondentes xuros de demora, sen menoscabo das sanción que, de ser o caso, resulten esixibles.2. A familia beneficiaria poderá renunciar voluntariamente á bolsa de comedor. De ser o caso, reintegrará o importe percibido, nas condicións que establece a normativa legal de aplicación 3. Tanto as causas coma o procedemento de reintegro, infraccións e sancións rexerase polas disposicións xerais sobre procedementos administrativos contidas na Lei 30/1992, sen prexuízo das especialidades que establece a normativa vixente en materia de subvencións públicas. Contra as presentes bases e cantos actos administrativos se deriven das mesmas, os interesados poderán interpoñer os recursos previstos no Título VII da Lei 30/1992, do 26 de novembro, de réxime xurídico das administracións públicas e do procedemento administrativo común ou calquera outro adecuado a dereito. Santiago de Compostela, 28 de abril de 2010 O alcalde Xosé A. Sánchez Bugallo SOLICITUDE DE BOLSAS DE COMEDOR ESCOLAR, CURSO 2010/2011 Sinatura da persoa solicitante: Santiago de Compostela, de de 2010 Folla 1 Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia o interesado con esta solicitude. En calquera momento poderá exercitar os dereitos de cancelación, rectificación e oposición comunicándoo mediante escrito que deberá presentar no Rexistro Xeral do Concello. DOCUMENTACIÓN QUE SE ACHEGA COMPOSICIÓN DA UNIDADE FAMILIAR Folla 2 Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia o interesado con esta solicitude. En calquera momento poderá exercitar os dereitos de cancelación, rectificación e oposición comunicándoo mediante escrito que deberá presentar no Rexistro Xeral do Concello.